ทวีปแอนตาร์กติกา
แอนตาร์กติกาเป็นทวีปที่อยู่ทางทิศใต้สุดของโลก โดยตั้งอยู่ในเขตแอนตาร์กติกเซอร์เคิลรอบขั้วโลกใต้ ล้อมโดยมหาสมุทรใต้ มีพื้นที่มากกว่า 14 ล้านตารางกิโลเมตร เป็นทวีปที่ใหญ่เป็นอันดับที่ 5 ของโลก มีชายฝั่งยาว 17,968 กิโลเมตร
เทือกเขาทรานส์แอนตาร์กติก
เพนกวิน แมวน้ำและนกทะเลอาศัยอยู่ตามแนวชายฝั่งทะเลรอสส์ในเขตวิกตอเรียแลนด์ แต่ในทรานส์แอนตาร์กติกนั้นมีแต่แบคทีเรีย ไลเคน สาหร่ายและเห็ดรา ครั้งหนึ่งแอนตาร์กติกาเคยมีป่าปกคลุมซึ่งเป็นจำพวกสนวอลลีเมียและพืชในสกุลโนโทฟากัสแต่จากการที่อากาศค่อย ๆ เย็นขึ้นซึ่งเป็นผลจากการแยกตัวออกจากมหาทวีปกอนด์วานาทำให้ป่าเหล่านี้ค่อย ๆ หายไปเชื่อกันว่าต้นไม้ต้นสุดท้ายของแอนตาร์กติกาอยู่ที่เทือกเขานี้